Publication: Magyar Közlöny
Issue: MK-2002-24 (Year: 2002, Number: 24)
Era: 1990-2004
Section: a 4/2002. (II. 20.) SZCSM—EüM együttes rendelethez
Paragraph Index: 698

c) megfelelõen kell használni. 8.2. Az anyagkitermelõ és anyagkezelõ jármûvek vezetõinek és gépi berendezések kezelõinek az érvényes jogszabályok szerinti képzettséggel kell rendelkezniük. 8.3. Megelõzõ intézkedéseket kell tenni annak biztosítására, hogy az anyagkitermelõ és anyagmozgató jármûvek és gépi berendezések ne essenek a kitermelési helybe vagy a vízbe. 8.4. Az anyagkitermelõ és anyagmozgató gépi berendezést el kell látni olyan védõszerkezettel, amely a vezetõt borulás esetén, valamint a leesõ tárgyakkal szemben védi. 8.5. Általános követelmények 8.5.1. Az irányító kötelessége, hogy kialakítsa az építési munkahelyen a munkagépek, jármûvek közlekedési rendjét, és ezt a megfelelõ jelzések elhelyezésével az érintettek tudomására hozza. 8.5.2. Az építési munkahelyeken üzemeltetett valamennyi gépi meghajtású munkaeszközt annak kezelõje minden munkavégzés elõtt köteles megvizsgálni és meggyõzõdni arról, hogy a mûködtetõ és biztonsági berendezések megfelelõek. 8.5.3. Amennyiben a gép kezelõje a gép bármilyen hibáját észlelte és azt elhárítani nem tudta, köteles a szükséges intézkedéseket a legrövidebb idõn belül megtenni, a munka irányítójának a mûszaki hibát jelenteni, a gépnaplóba ezt bejegyezni, és a mûszakváltás alkalmával a gépet átvevõ személlyel ezt közölni. A hiba elhárításáig a géppel munkát végezni tilos. 8.5.4. Gépet, berendezést csak az e célra kialakított vezetõ- vagy kezelõállásból, illetve kezelõülésbõl szabad vezetni és mûködtetni. 8.5.5. A gépre fel-, illetve leszállni csak az e célra kialakított fellépõ vagy lépcsõ igénybevételével szabad, a kapaszkodó egyidejû használata mellett. Keréktárcsára, köpenyre, láncra vagy egyéb részre fellépni nem szabad. 8.5.6. Jármûvet, munkagépet csak akkor szabad megindítani, ha az azon tartózkodók elfoglalták a részükre kijelölt helyet. Menetirányváltásnál a jármû vezetõje, illetve a munkagép kezelõje, köteles meggyõzõdni arról, hogy emiatt senki nem kerülhet veszélyhelyzetbe. Veszély esetén a vezetõ, illetve a kezelõ veszélyre figyelmeztetõ hangjelzést köteles adni és azonnali intézkedéseket tenni a berendezés leállítására. 8.5.7. Ködben, illetve nem kielégítõ látási körülmények mellett a munkagép világító berendezését mûködtetni kell. 8.5.8. Hátramenetben a jármû vezetõje, illetve a munkagép kezelõje köteles a haladási irányba tekintve meggyõzõdni arról, hogy nem okoz veszélyhelyzetet. Amennyiben a kilátás a legkisebb mértékben is akadályozva van, irányító személyt kell kijelölni. Az irányító személy feladata a közlekedõ jármû vagy munkagép környezetébõl az ott tartózkodókat eltávolítani, illetve jelzéseivel a jármûmozgást 2002/24. szám irányítani. Az irányító személy úgy köteles elhelyezkedni, hogy jól látható legyen és a mozgó gép, illetve a környezetben álló létesítményektõl távol haladjon a jármû elõtt. 8.5.9. Építési munkahelyeken a jármû vezetõje, illetve a munkagép kezelõje csak akkor hagyhatja el a vezetõállást, ha biztosította, hogy illetéktelen azt nem indíthatja el, és egyidejûleg megtette a szükséges intézkedéseket a jármû, illetve munkagép elgurulásának megakadályozására. 8.5.10. A jármûveket összekapcsolni csak az e célra kialakított berendezéssel lehet. 8.5.11. Az építési munkahelyeken csak olyan gépet szabad használni, amely megfelel a gépekkel szemben támasztott megfelelõségi követelményeknek, ezt a vonatkozó jogszabályok szerint tanúsították, és a gép úgy van kialakítva, hogy a munkavégzés folyamán védelmet biztosít annak kezelõje, illetve kisegítõ személyzete részére. 8.5.12. Az építõipari gépeken jól látható helyen elhelyezett táblával meg kell tiltani a gép hatókörében való tartózkodást. 8.5.13. Biztosítani kell, hogy a motoros kézi szerszámok és kisgépek kivételével belsõ égésû motor meghajtású építõipari gépet csak biztonsági indítókulccsal lehessen elindítani. 8.5.14. A munkahidakon történõ közlekedés, illetve födémekre, boltozatokra történõ felállítás elõtt a munkavégzés irányítójának meg kell gyõzõdnie arról, hogy az adott szerkezet a munkagép tömegének biztonságos elviselésére alkalmas. 8.5.15. Az aluljárókba, az alagutakba vagy az egyéb korlátozott ûrszelvényû létesítményekbe történõ behajtás elõtt meg kell gyõzõdni arról, hogy a munkagép méretének megfelelõ szabad nyílás rendelkezésre áll-e. 8.6. Gépek telepítése az építési munkahelyen 8.6.1. Az építési munkahelyen üzemeltetett gépet úgy kell telepíteni, hogy az ne veszélyeztesse a munkahelyet, az emberi tartózkodásra szolgáló épületet, illetve a közforgalmú utat. Ha ez nem valósítható meg, akkor egyéb, ezzel egyenértékû védelemrõl kell gondoskodni (pl. védõfal, dúcolás stb.). 8.6.2. Építési munkahelyen nem telepíthetõ gép feszültség alatt lévõ erõsáramú, kis- vagy nagyfeszültségû lég-, illetve kábelvezeték veszélyes közelségében. A gép nem veszélyeztethet nyomástartó edényt, csõvezetéket, tûz- és robbanásveszélyes, illetve egyéb veszélyes anyagot tároló helyiséget. Belsõ égésû motorral vagy nyílt lánggal üzemelõ gépet a tûz- és robbanásveszélyes anyagot tároló helyiség veszélyes övezetén kívül kell elhelyezni. 8.6.3. Ha a gép telepítési helye nagy mennyiségû csapadék vagy egyéb ok miatt víz alá kerülhet, úgy biztosítani kell a gép veszélymentes megközelíthetõségét, illetve kimenthetõségét. 8.6.4. Építési munkahelyen gép nem telepíthetõ építmény 0,6 méteres biztonsági távolságán belül, kivéve, ha a gépet erre tervezték, vagy a veszélyes térbe a belépést elkerítéssel akadályozták meg. 8.6.5. A helyhez kötött üzemmódú gépeket méretezett teherbírású és elmozdulás ellen biztosított alaptestre, vagy teherbíró szerkezetre, illetve felületre kell rögzítetten elhelyezni. Figyelembe kell venni a gép üzemeltetési dokumentációjában foglaltakat. 8.6.6. A helyváltoztató szabadpályán közlekedõ gépek útvonalát megfelelõ mértékben teherbíró felületen kell kijelölni. Amennyiben ez nem lehetséges, úgy megfelelõ közlekedési pálya kiépítése szükséges. A pálya kialakításánál figyelembe kell venni a pálya mellett biztosítandó szabad területet is, amelyet a gép mérete, illetve szerkezeti elemeinek túlnyúlása, vagy elmozdulása tesz szükségessé. 8.6.7. A helyzetváltoztató, kötött pályán közlekedõ gépek pályáját a várható hatások biztonságos elviselésére méretezetten kell kialakítani a tervezési és egyéb elõírásokban foglaltak szerint. 8.6.8. Az épületszerkezetekhez, illetve az állványzatokhoz csatlakozó vagy rögzített gép esetében a tartószerkezet megfelelõségét elõzetes vizsgálat alapján a munka irányítója nyilatkozattal igazolja. 8.6.9. A szabadban telepített gép esetén a vonatkozó elõírások szerint gondoskodni kell:

Source: https://magyarkozlony.hu/hivatalos-lapok/1a281b55822f3ddf4a005ace34ca3b2fbc749836/dokumentumok/b91984981cd2a4f1bdb517b7efaae44874069092/letoltes